অন্য সুপারিশগুলোর মধ্যে রয়েছে: পরিবেশ, বনায়ন ও জীববৈচিত্র্যের ক্ষতি রোধে সংশ্লিষ্ট সকল অংশীজনদের সমন্বয়ে অনতিবিলম্বে একটি পরিকল্পনা ও প্রয়োজনীয় কার্যক্রম গ্রহণ; রোহিঙ্গাদের অনুপ্রবেশের ক্ষেত্রে সীমান্তে একটি প্রাথমিক তালিকাভুক্তির ব্যবস্থা করা এবং এই অনুপ্রবেশকে কাজে লাগিয়ে যাতে মাদক ও অন্যান্য দ্রব্যাদি চোরাচালান না হয় তা নিশ্চিতকরণ; এছাড়াও ত্রাণের টোকেন বিতরণে সংঘটিত অনিয়ম ও দুর্নীতি প্রতিরোধে যথাযথ ব্যবস্থা গ্রহণ; ক্যাম্প এলাকার নিরাপত্তা ব্যবস্থা জোরদারকরণ; প্রতিবন্ধী ও অনাথ শিশুদের তালিকা দ্রুত সম্পন্নকরণ এবং তাদের জন্য প্রয়োজনীয় বিশেষায়িত ব্যবস্থা গ্রহণ; গর্ভবতী নারী ও শিশুদের জন্য মাতৃ ও শিশুসেবা নিশ্চিত করা; রোহিঙ্গাদের জন্ম নিয়ন্ত্রণ কার্যক্রম গ্রহণে উদ্বুদ্ধ করা; এবং রোহিঙ্গা ব্যবস্থাপনা সংক্রান্ত সকল সরকারি ও বেসরকারি বিস্তারিত তথ্যের জন্য একটি সমন্বিত ওয়েবসাইট তৈরি করাসহ নির্দিষ্ট সময় পর তা হালনাগাদকরণ।